**Zápisnica**

**z riadneho zasadnutia OZ v Šemši dňa 14.12.2015**

**Prítomní:** podľa prezenčnej listiny

**NARHOVANÝ PROGRAM:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení.
4. VZN č. 1/2015 o miestnych daniach na území obce Šemša.
5. VZN č. 2/2015 o miestnom poplatku za komunálne odpady a drobné stavebné odpady na území obce Šemša.
6. Rozpočet obce na roky 2016-2018.
7. Odmena pre kontrolóra obce.
8. Návrh na vyradenie majetku.
9. Rôzne.
10. Záver.

**SCHVÁLENÝ PROGRAM:**

1. Otvorenie zasadania.
2. Schválenie programu rokovania zasadnutia OZ, určenie overovateľov a zapisovateľa.
3. Kontrola plnenia uznesení.
4. VZN č. 1/2015 o miestnych daniach na území obce Šemša.
5. VZN č. 2/2015 o miestnom poplatku za komunálne odpady a drobné stavebné odpady na území obce Šemša.
6. Rozpočet obce na roky 2016-2018.
7. Odmena pre kontrolóra obce.
8. Návrh na vyradenie majetku.
9. Plán kontrolnej činnosti hlavného kontrolóra.
10. Dotácia pre občianske združenie Priatelia Šemša O.z.
11. Rôzne.
12. Záver.

**K bodu č. 1:**

Zasadnutie OZ otvoril a viedol p. Lukáč, starosta obce. Konštatoval, že prítomní sú piati poslanci a OZ je uznášania schopné.

**K bodu č. 2:**

Návrh programu zasadnutia bol poslancom spolu s pozvánkou zaslaný elektronickou poštou. Do programu bol zaradený bod plán kontrolnej činnosti hlavného kontrolóra obce a dotácia pre občianske združenie Priatelia Šemše. O.z. . Za overovateľov zápisnice starosta určil p. Mgr. Semanovú a p. Kubu, za zapisovateľku p. Vargovú Lukáčovú. **Hlasovanie č. 1**

**K bodu č.3:**

Starosta obce konštatoval, že uznesenie č. 71/2015 zo dňa 27.11.2015 je splnené. Poslanci zobrali na vedomie kontrolu plnenia uznesení. **Hlasovanie č.2**

**K bodu č. 4:**

Predmetom tohto bodu rokovania bolo schvaľovanie VZN o miestnych daniach. Ako poslanci schválili už v návrhu tohto VZN na minulom zasadnutí, výška daní sa nebude na území obce Šemša meniť, výška daní zostáva na rok 2016 nezmenená. **Hlasovanie č. 3**

**K bodu č.5**

V tomto bode rokovania poslanci schvaľovali VZN o  miestnom poplatku [za komunálne odpady a drobné stavebné odpady na území obce Šemša](http://www.semsa.sk/data/565c0a2304987_n_vrh_vzn_odpad_2016.doc.docx). Do návrhu VZN z minulého zasadnutia boli doplnené podmety od kontrolórky Ing. Dorovovej. Drobný stavebný odpad sa bude zbierať a následne vyvážať 2- krát ročne v pristavených kontajneroch, občania budú o tej možnosti informovaní vopred. Poplatok za drobný stavebný odpad bude na základe priloženej žiadosti odpustený. Poplatok za komunálny odpad zostáva nezmenený. **Hlasovanie č. 4**

**K bodu č. 6**

Rozpočet obce na rok 2016 a predpokladané rozpočty obce na nasledujúce 2 roky boli predmetom rokovania v tomto bode. Rozpočet obce sa zostavuje ako vyrovnaný. S príjmami na rok 2016 sa ráta v sume 310 000 €. P. Demko mal poznámku, či sa neplánujú kapitálové výdavky, o kapitálových výdavkoch viedli poslanci diskusiu či ich plánovať alebo nie, nakoľko realizácia projektov z fondov EÚ nie je istá ( či prebehne roku 2016 alebo až 2017). Starosta a aj pani Baloghová upozornili, že čerpanie kapitálových výdavkov je potrebné naplánovať resp. urobiť presun z fondu rozvoja rezerv do augusta 2016. Preto kapitálové výdavky poslanci nenaplánovali, zaoberať sa tým budú na nasledujúcom zasadnutí kedy bude jasnejšia situácia ohľadom projektov a ich realizácie. Starosta podotkol, že len projektové dokumentácie preplánované projekty bude stáť cca 10 000 €, v prípade neúspešnosti v projektoch je možné projektovú dokumentáciu použiť aj v nasledujúcom období. Poslanec Kövér sa dopytoval, čo znamenajú jednotlivé kapitoly – kultúra (či zahŕňa výdavky na všetky kultúrne podujatia – karneval, deň matiek, deň obce, Mikuláš ... )Starosta obce k k rozpočtu obce prečítal stanovisko hlavného kontrolóra obce Ing. Dorovovej, ktorá odporúča obecnému zastupiteľstvu rozpočet schváliť a rozpočty na roky 2017-2018 zobrať na vedomie. Poslanci pozmenený rozpočet schválili. **Hlasovanie č. 5**

**K bodu č.7**

Predmetom rokovania v tomto bode bola odmena pre kontrolóra obce. Starosta obce navrhol poslancom sumu 100 €. Predseda komisie na ochranu verejného záujmu, sociálnych vecí a financií RNDr. Vladimír Lacko, PhD. s návrhom súhlasil, nakoľko kontrolór má obmedzenú výšku odmien, poslancom na návrh predsedu komisie a starostu obce odmenu schválili. **Hlasovanie č. 6**

**K bodu č. 8**

Starosta obce predložil poslancom na základe vykonanej inventúry návrhy na vyradenie majetku obce- materská škola, základná škola a obecný úrad. Zariadenie v školskej jedálni je možné vyradiť až po jej rekonštrukcii. Poslanci predložené návrhy na vyradenie schválili.

**Hlasovanie č.7**

**K bodu č. 9**

Starosta obce prečítal poslancom plán kontrolnej činnosti hlavného kontrolóra obce na 1. polrok 2016. Kontrolórka plánuje vykonať kontrolu čerpania rozpočtu k 31.12.2015, čerpanie finančných prostriedkov podľa schváleného rozpočtu, správu k záverečnému účtu a pod. Návrh plánu kontrolnej činnosti hlavného kontrolóra na 1.polrok 2016 tvorí neoddeliteľnú súčasť tejto zápisnice. **Hlasovanie č.8**

**K bodu č. 10**

Dňa 14.12.2015 bola doručená dotácia občianskeho združenia Priatelia Šemša O.z.. Hlavným dôvodom vzniku združenia boli aktivity smerujúce k ochrane kultúrno-historických hodnôt a prírodného bohatstva v teritoriálnej oblasti obce Šemša, aktívna podpora turizmu, aktivity smerujúce k ochrane životného prostredia v danej oblasti, zvyšovanie environmentálneho a kultúrneho povedomia občanov. Niektorí členovia sa podieľali na obnove kaplnky v časti Terasa, členovia sa rozhodli pokračovať v záchrane druhej kaplnky- na ceste k rybníku. V spolupráci s reštaurátorskou firmou sa obnova kaplnky plášťa a omietok, výmena strechy a strešnej krytiny počíta na sumu 2500 €. Združenie nie je ešte príjemcom 2% z dane, avšak plánuje zorganizovať aj zbierku a podieľať sa členskými príspevkami. V prípade pokrytia nákladov na opravu zo zbierky by bola nevyčerpaná dotácia vrátená na účet obce. Vyúčtovanie dotácií. Pani Baloghová apelovala na členov, že to nie je majetok obce a kaplnka majiteľa má – Rímskokatolícku cirkev- Nováčany. Poslanci schválili dotáciu v požadovanej výške 2500 €. V tomto bode rokovania predseda komisie na ochranu verejného záujmu, sociálnych vecí a financií RNDr. Vladimír Lacko, PhD. skonštatoval, že predložené vyúčtovanie dotácie pre občianske združenie Priatelia Šemše O.z. je formálne, finančne a vecne správne, z poskytnutej dotácie vo výške 500 € združenie vracia na účet obce 5,24 €. Vyúčtovanie dotácie predložilo aj združenie Kolkársky klub Šemša, podobne vyúčtovanie bolo vecne, finančne aj formálne správne, z poskytnutej dotácie 1000 € vráti združenie na účet obce 101,11 €. Združenie Kolkársky klub Šemša o dotáciu nepožiadalo, združenie ŠPLH - Šemšanskí priatelia loptových hier nepredložilo ešte vyúčtovanie poskytnutej dotácie a ani žiadosť o dotáciu na nasledujúci rok. **Hlasovanie č.9**

**K bodu č. 11**

**Rôzne:**

**A:**

Starosta obce informoval poslancov o  projektoch, ktoré bude obec vypracovávať a uchádzať sa nimi o finančné prostriedky z fondov EÚ na základe aktuálnych výziev z jednotlivých operačných programov. Do úvahy prichádzajú výstavba domu smútku a okolia, rekonštrukcia kolkárne a rozšírenie kanalizačnej siete v obci. Obec sa bude uchádzať o tri projekty, v prípade, že obec nebude úspešná, projektové dokumentácie je možné ponechať na budúce obdobia. Poslanci poverili starostu obce, aby pripravil projektové dokumentácie pre podanie žiadosti o nenávratné finančné prostriedky z Programu rozvoja vidieka na uvedené projekty.

**Hlasovanie č.10**

**K bodu č.12**

Po vyčerpaní programu poďakoval starosta obce prítomným za účasť a riadne zasadnutie OZ ukončil.

**Zapísala:** Vargová Lukáčová

...................................................... ....................................................

prednosta OcÚ starosta obce

Overovatelia:

Mgr. Dagmar Semanová ......................................

Martin Kuba .........................................

**Závery**

**z riadneho zasadnutia Obecného zastupiteľstva v Šemši dňa 14.12.2015**

**1. Program riadneho zasadnutia**

**Uznesenie č. 74/2015**

Obecné zastupiteľstvo v Šemši:

**schvaľuje**

1.program riadneho zasadnutia.

Počet všetkých poslancov:7

Počet prítomných poslancov:5

Hlasovali: 5 Za: 5 Proti: 0 Zdržali sa:0

V Šemši 14.12.2015 Jozef Lukáč – starosta obce

**2. Kontrola plnenia uznesení**

**Uznesenie č. 75/2015**

Obecné zastupiteľstvo v Šemši:

**berie na vedomie**

1.kontrolu plnenia uznesení.

Počet všetkých poslancov:7

Počet prítomných poslancov:5

Hlasovali:5 Za: 5 Proti: 0 Zdržali sa:0

V Šemši 14.12.2015 Jozef Lukáč – starosta obce

**3. VZN č. 1/2015 o miestnych daniach na území obce Šemša**

**Uznesenie č. 76/2015**

Obecné zastupiteľstvo v Šemši:

**uznáša sa**

1.na VZN č. 1/2015 o miestnych daniach na území obce Šemša

Počet všetkých poslancov:7

Počet prítomných poslancov: 5

Hlasovali: 5 Za: 5 Proti:0 Zdržali sa:0

V Šemši 14.12.2015 Jozef Lukáč – starosta obce

**4. VZN č. 2/2015 o miestnom poplatku za komunálne odpady a drobné stavebné odpady území obce Šemša**

**Uznesenie č. 77/2015**

Obecné zastupiteľstvo v Šemši:

**uznáša sa**

1. na VZN č. 2/2015 o miestnom poplatku za komunálne odpady a drobné stavebné odpady na území obce Šemša

Počet všetkých poslancov:7

Počet prítomných poslancov: 5

Hlasovali:5 Za: 5 Proti:0 Zdržali sa:0

V Šemši 14.12.2015 Jozef Lukáč – starosta obce

**5. Rozpočet obce na roky 2016 -2018**

**Uznesenie č. 78/2015**

Obecné zastupiteľstvo v Šemši:

**schvaľuje**

1. rozpočet obce na rok 2016

Počet všetkých poslancov:7

Počet prítomných poslancov: 5

Hlasovali: 5 Za:5 Proti:0 Zdržali sa: 0

**berie na vedomie**

1. rozpočty obce na rok 2017-2018

2. rozpočtové opatrenie č. 4

Počet všetkých poslancov:7

Počet prítomných poslancov: 5

Hlasovali:5 Za: 5 Proti:0 Zdržali sa:0

V Šemši 14.12.2015 Jozef Lukáč – starosta obce

**6. Odmena kontrolóra obce**

**Uznesenie č. 79/2015**

Obecné zastupiteľstvo v Šemši:

**schvaľuje**

1.odmenu kontrolórovi obce vo výške 100 €

Počet všetkých poslancov:7

Počet prítomných poslancov: 5

Hlasovali: 5 Za: 5 Proti:0 Zdržali sa:0

V Šemši 14.12.2015 Jozef Lukáč – starosta obce

**7. Návrh na vyradenie majetku**

**Uznesenie č. 80/2015**

Obecné zastupiteľstvo v Šemši:

**schvaľuje**

1. vyradenie majetku obce podľa predložených zoznamov

Počet všetkých poslancov:7

Počet prítomných poslancov: 5

Hlasovali: 5 Za:5 Proti:0 Zdržali sa: 0

V Šemši 14.12.2015 Jozef Lukáč – starosta obce

**8. Plán kontrolnej činnosti hlavného kontrolóra na 1. polrok 2016**

**Uznesenie č. 81/2015**

Obecné zastupiteľstvo v Šemši:

**schvaľuje**

1. Plán kontrolnej činnosti hlavného kontrolóra na 1. polrok 2016

Počet všetkých poslancov:7

Počet prítomných poslancov: 5

Hlasovali: 5 Za: 5 Proti: 0 Zdržali sa: 0

V Šemši 14.12.2015 Jozef Lukáč – starosta obce

**9. Dotácie pre občianske združenie Priatelia Šemša O.z.**

**Uznesenie č. 82/2015**

Obecné zastupiteľstvo v Šemši:

**schvaľuje**

1. dotáciu pre občianske združenie Priatelia Šemše O.z. vo výške 2500 €

Počet všetkých poslancov:7

Počet prítomných poslancov: 5

Hlasovali: 5 Za: 4 Proti: 1 Zdržali sa: 0

V Šemši 14.12.2015 Jozef Lukáč – starosta obce

**10. Projekty**

**Uznesenie č. 83/2015**

Obecné zastupiteľstvo v Šemši:

**poveruje**

1. starostu obce prípravou projektovej dokumentácie pre podanie žiadosti o nenávratné finančné prostriedky z PRV – Rozšírenie kanalizácie, Dom smútku a okolie, Kolkáreň

Počet všetkých poslancov:7

Počet prítomných poslancov: 5

Hlasovali: 5 Za: 5 Proti: 0 Zdržali sa: 0

V Šemši 14.12.2015 Jozef Lukáč – starosta obce